প্রযুক্তিকেও যদি মনে করা যায় এক ধরনের শিল্প, যেমন ‘স্পেশাল ইফেক্টস’ বা শিল্পের মাধ্যম তাহলে অন্যান্য শিল্পমাধ্যমের তুলনায় এই ক্ষেত্রে সবচেয়ে বেশি পরিবর্তন ঘটেছে চলচ্চিত্রের ক্ষেত্রে। প্রযুক্তির বেশ কিছু ব্যবহার নিজ গুণেই শিল্প হিসেবে বিবেচনার দাবিদার। সিনেমার সামগ্রিক শিল্প পরিচয়কে উন্নীত করার জন্যই প্রযুক্তির ভূমিকার প্রতি জোর দেওয়া হয়ে থাকে। কিন্তু প্রযুুক্তি যেখানে স্বাভাবিক দৃশ্য বা অভিনয়কে অতিরঞ্জিত করে সেক্ষেত্রে প্রযুক্তি শিল্পসম্মত না হয়ে তার ব্যত্যয়ই ঘটায় বলতে হবে। অধুনা ক্যামেরার কারসাজি, রোবটের বা কমিক স্ট্রিপের অতিরিক্ত ব্যবহার এবং আলোকসম্পাতের চোখধাঁধানো রূপ চমক জাগানোর মতো হলেও সেসব বাস্তব থেকে বেশ দূরত্বে থাকার জন্য নিুমানের শিল্পকর্ম হিসেবে গণ্য। তবু সিনেম্যাটোগ্রাফি এবং স্পেশাল ইফেক্টসের জন্য অস্কার এবং অন্যান্য আন্তর্জাতিক উৎসবের পুরস্কার প্রদান বিজ্ঞানভিত্তিক এইসব প্রযুক্তির স্বীকৃতির পরিচায়ক।